2019年太平洋颱風季

2019年太平洋颱風季泛指喺2019年全年內任何時間，喺赤道以北及國際換日線以西嘅太平洋水域，以及南海所產生嘅熱帶氣旋。雖然有關方面並冇設立爾個颱風季嘅指定期限，但大部份喺西北太平洋嘅熱帶氣旋通常都會喺5月至12月期間形成。
呢篇文嘅範圍僅限於赤道以北及國際換日線以西嘅太平洋以及南中國海水域。喺赤道以北及國際換日線以東嘅太平洋水域產生嘅風暴就被稱為颶風，並被列入2019年太平洋颶風季。喺西太平洋產生嘅熱帶風暴係由日本氣象廳命名，國際編號係19xx，而美國聯合颱風警報中心會將嗰帶嘅熱帶低氣壓編上W字尾嘅編號。
凡進入或喺菲律賓風暴責任範圍以內產生嘅熱帶低氣壓，菲律賓大氣地球物理和天文服務管理局（PAGASA）都會為佢哋訂立一個菲律賓名，作當地警報用途；此外，由於中港澳採用同一翻譯名，而台灣嘅譯名可能有唔同，因此同一個風暴可能會有兩個唔同嘅中文名，有時候會有兩個唔同嘅英文名（國際名同菲律賓名）。

海南
根據海南省氣象局嘅預測，2019年汛期影響海南島嘅熱帶氣旋活動唔活躍，影響同登陸個數可能會較往年少，唔排除個別較強颱風影響，但類似2014年颱風威馬遜噉嘅17級以上颱風登陸海南嘅機會偏小。

深圳
根據深圳市氣象台預測，深圳喺2019年受颱風影響程度會比2018年少，總體接近正常年份。預計2019年會有6-7個颱風進入深圳500公里防禦圈（與其相比，2018年有8個），其中有3-4個會對深圳造成影響。預計首個進入防禦圈嘅颱風會喺6月，登陸地點會喺珠江口以西為主，南中國海颱風影響概率較大，且路徑複雜多變。

香港
香港天文台預計2019年全年有4-7個颱風進入香港500公里範圍，屬於正常。熱帶氣旋喺有厄爾尼諾現象發生嘅4月同5月會發展嘅數目比較少，佢嘅形成點一般係西北太平洋東邊嘅位置，所以熱帶氣旋通常唔會喺6月之前影響香港。

澳門
澳門地球物理暨氣象局預測2019年全年有4-6個颱風進入澳門800公里範圍，其中可能有強颱風或者更高嘅級別，預計首個影響澳門嘅熱帶氣旋係6月中旬或者以後，而成個颱風季大槪係喺10月上旬結束。氣象局亦同時預計厄爾尼諾現象會維持去到夏天。

臺灣
交通部中央氣象局喺6月28號公布颱風季預測，預估臺灣今年6至12月颱風形成嘅數目會喺正常至到略多，進入臺灣嘅颱風數有3-5個。

熱帶風暴帕布（Pabuk）
内文：熱帶風暴帕布 (2019年)
熱帶風暴 （JMA）熱帶風暴 持續日期2018年12月31號－2019年1月4號（離開咗西北太平洋）強度85 km/h（50 mph）（十分鐘）  994 hPa（mbar）
2018年12月28號，一個低壓區喺南中國海南部形成，美國海軍研究實驗室俾咗佢熱帶擾動編號97W。
12月30號，呢個系統吞併咗喺佢東北方熱帶低氣壓35W嘅殘餘雲帶，聯合颱風警報中心喺凌晨2點直接將佢評級提升去到「中」，並喺第二日提升評級去到「高」，發佈熱帶氣旋形成警報。
12月31號下晝2點，聯合颱風警報中心將佢升格到熱帶低氣壓，俾咗作編號36W；日本氣象廳隨即喺下晝3點15分跟隨，將佢升到熱帶低氣壓，而且同時發佈烈風警報。
2019年1月1號下晝2點55分，日本氣象廳將佢升格到熱帶風暴，畀咗國際編號1901，並命名「帕布」。
1月4號下晝，泰國氣象局宣佈帕布喺洛坤府登陸。同日夜晚，日本氣象廳宣佈帕布離開佢嘅責任範圍，入咗北印度洋，而且表示下一報會由印度氣象局發報。

颱風蝴蝶（Wutip）
PAGASA：Betty
内文：超強颱風蝴蝶 (2019年)
颱風 （JMA）5級 超級 颱風 持續日期2019年2月19號－2019年3月2號強度195 km/h（120 mph）（十分鐘）  915 hPa（mbar）
2月14號，一個低壓區喺馬紹爾群島形成，美國海軍研究實驗室俾咗佢熱帶擾動編號92W。
聯合颱風警報中心先喺16號下晝1點30分俾咗佢評級「低」，第二日夜晚10點30分提升佢評級到「中」。
18號上晝11點，聯合颱風警報中心將評級提升為「高」，並發佈熱帶氣旋形成警報。夜晚8點，台灣中央氣象局率先將佢升格到熱帶低氣壓。
19號凌晨2點，日本氣象廳將佢升格為熱帶低氣壓，並發布烈風警報。下晝5點，聯合颱風警報中心將佢升格為熱帶低氣壓，並畀咗熱帶氣旋編號02W。
20號凌晨2點，日本氣象廳將佢升格到熱帶風暴，畀咗國際編號1902，並命名「蝴蝶」，聯合颱風警報中心亦都喺3個鐘之後跟隨。下晝6點，日本氣象廳將佢升格到強烈熱帶風暴。
21號上晝8點，聯合颱風警報中心同日本氣象廳將佢升格到颱風。
23號晚8點，聯合颱風警報中心將佢升格到超級颱風。
28號下晝3點，日本氣象廳將作到去熱帶低氣壓。最後，佢喺3月2號晚消散。

熱帶風暴聖帕（Sepat）
PAGASA：Dodong
熱帶風暴 （JMA）副熱帶風暴 （SSHS） 持續日期2019年6月17號－2019年6月28號強度75 km/h（45 mph）（十分鐘）  994 hPa（mbar）
6月16號，一個低壓區喺加羅林群島附近海域形成，美國海軍研究實驗室畀咗佢熱帶擾動編號94W。

仲未被國際命名嘅其他熱帶氣旋
除咗被日本氣象廳命名嘅熱帶氣旋外，重有一啲無被命名嘅熱帶低氣壓同俾聯合颱風警報中心認為係熱帶風暴嘅熱帶氣旋。下面列出嗰啲熱帶氣旋嘅資料。

熱帶低氣壓01W
PAGASA：Amang
内文：熱帶低氣壓WP012019
熱帶低氣壓 （JMA） 持續日期2019年1月19號－2019年1月22號強度55 km/h（35 mph）（十分鐘）  1004 hPa（mbar）
1月3號，一個低壓區喺國際換日線以西形成，美國海軍研究實驗室俾咗佢熱帶擾動編號90W。聯合颱風警報中心喺同一日嘅晏晝俾咗佢評級「低」，而且後來喺下晝提升佢嘅評級去到「中」。1月4號，聯合颱風警報中心將佢評級提升去到「高」，發佈熱帶氣旋形成警報。1月5號朝早5點，聯合颱風警報中心將佢升格去到熱帶低氣壓，俾咗編號01W。1月6號，聯合颱風警報中心將佢降格到低壓區，而且喺夜晚11點聯合颱風警報中心對佢發出最後報告。
之後，聯合颱風警報中心隨後喺1月8日發布嘅最佳路徑入面，認為呢個系統淨喺得擾動強度，所以移除之前所評估嘅強度同路徑。
1月7號夜晚8點，聯合颱風警報中心再一次俾咗佢評級「中」。1月11號朝早5點將佢評級降格到「低」，不過又喺第二日下晝2點重新提升佢嘅評級去到「中」。
1月14號下晝再下降佢嘅評級到「低」，不過又在翌日第二日上晝8點重新提升佢嘅評級去到「中」。1月18號下晝3點，隨著系統有所發展，聯合颱風警報中心將佢評級再次提升去到「高」，發佈熱帶氣旋形成警報。日本氣象廳先喺1月19號下晝2點將佢升格去到熱帶低氣壓，但聯合颱風警報中心又喺下晝5點取消熱帶氣旋形成警報，並將評級降格到「中」。1月21號夜晚9點，日本氣象廳發佈烈風警報。1月22日下晝，聯合颱風警報中心再次將佢評級降級到「低」。之後，日本氣象廳取消烈風警報。同日夜晚，呢個系統喺菲律賓東方近海消散。

國際名稱
熱帶氣旋一旦喺西太平洋達到熱帶風暴強度，就會由日本氣象廳嘅颱風委員會命名。用嚟命名嘅呢啲名係由14個成員國或者地區各提供10個，然後以各國英文名嘅首字母排序。黑色體字表示今年已經用過，粗體名就表示呢個風暴活躍緊，未用嘅名字就以灰色字體表示，橙色表示下一個將會用嘅名。2019年嘅風暴名可能會同2001年、2002年、2007年、2008年、2013年同2014年嘅部分風暴名一樣。

季節影響
下面圖表顯示咗所有喺2019年西太平洋曾經活躍嘅熱帶氣旋。包括嗰個熱帶氣旋嘅強度、持續時間、名、登陸地點、死亡同破壞。所有破壞都以美金做單位。括號入面嘅係指間接導致嘅死亡（如交通意外、山泥傾瀉等等）。
ACE嘅計算公式：，單位為。